**Pogoji in navodila za sodelovanje pri storitvi SMS Donacija**

**za Ustanovo Petra Pavla Glavarja**

# Splošne določbe

Pogoji in navodila za sodelovanje pri storitvi SMS Donacija za Ustanovo Petra Pavla Glavarja (v nadaljevanju Pogoji) so pogoji poslovanja sistema SMS Donacija za Ustanovo Petra Pavla Glavarja, ki ga upravlja Telekom Slovenije, d. d., IZI mobil, d.d., Debitel telekomunikacije d.d., Si.mobil d.d. in Tušmobil d.o.o. (v nadaljevanju: operaterji) kot izvajalci storitve.

# Način delovanja SMS Donacija za Ustanovo Petra Pavla Glavarja

Vsa zbrana sredstva iz naslova uporabe storitve SMS Donacija za Ustanovo Petra Pavla Glavarja (v nadaljevanju: SMS Donacija UPPG) bodo operaterji v skladu s spodaj navedenim izročili **USTANOVI PETRA PAVLA GLAVARJA** (v nadaljevanju: organizator akcije). Zbrana sredstva bo organizator akcije namenil za štipendiranje nadarjenih dijakov in študentov iz socialno šibkih družin v občini Komenda in za pomoč socialno ogroženim občanom Komende. Zbrana sredstva iz naslova plačljivih odhodnih SMS sporočil (SMS Donacija UPPG), t.j. 1 EUR, bodo operaterji v celoti izročili organizatorju akcije.

# Pogoji

Pri storitvi SMS Donacija UPPG lahko sodelujete vsi naročniki/uporabniki mobilnega omrežja **Telekoma Slovenije, IZI mobila, Debitela, Si.mobila** (tudi Bob paketov) **in Tušmobila** v (nadaljevanju: uporabniki), katerih mobilni telefon omogoča pošiljanje in sprejemanje kratkih tekstovnih sporočil (v nadaljevanju: SMS-ov).

# Definicije pojmov

**Ponudnik storitve** je po teh pogojih uporabe družba Telekom Slovenije, d. d., IZI mobil, d.d., Debitel telekomunikacije d.d., Si.mobil d.d. in Tušmobil d.o.o. v sodelovanju z Ustanovo Petra Pavla Glavarja.

**SMS Donacija UPPG**, je organizirana dejavnost Ustanove Petra Pavla Glavarja, s ciljem zbiranja sredstev za štipendiranje nadarjenih dijakov in študentov iz socialno šibkih družin v občini Komenda in za pomoč socialno ogroženim občanom Komende.

.

**Uporabnik** po tej pogodbi je uporabnik mobilnih storitev, ki je pristopil k storitvi SMS Donacija UPPG, z zahtevo oz. SMS-sporočilom, ki ga pošlje na številko 1919 in vsebuje ključno besedo UPPG.

**Odhodno SMS**-**sporočilo** je SMS-sporočilo, ki ga uporabnik pošlje operaterju na številko 1919 in vsebuje ključno besedo UPPG v obliki tekstovnega besedila.

**Dohodno SMS**-**sporočilo** je SMS, ki ga operater pošlje uporabniku kot odgovor na njegovo odhodno SMS-sporočilo.

# Potek sodelovanja

1. Uporabnik sodeluje tako, da pošlje SMS-sporočilo z vsebino **UPPG** na številko **1919**. Na ta način donira **1 evro** za Ustanovo Petra Pavla Glavarja.
2. Uporabnik dobi na svoj mobilnik brezplačni SMS z zahvalo o donaciji.

# Zavrnitev odgovornosti

Uporabnik se mora zavedati, da operaterji, Ustanova Petra Pavla Glavarja ne odgovarjajo za izgubo informacij ali nepravilno delovanje storitev, ki je posledica napačne uporabe in neznanja uporabnika. Operaterji ne morejo zagotavljati delovanja storitve v primeru izpada omrežja pogodbenih partnerjev, izpada električne energije ali drugih tehničnih motenj, ki bi lahko začasno motile delovanje storitve.

# Starost

Za uporabo storitve SMS Donacija UPPG ni starostnih omejitev.

# Pravila obnašanja

Uporabnik storitev se ob uporabi storitve SMS-donacija zaveže, da:

* + storitev ne bo izrabljal v komercialne, nelegalne ali kakršnekoli druge namene, kot tiste, ki so določeni v teh pogojih,
  + ne bo uporabljal računalniških kod, škodljivih programov ali česarkoli, kar bi lahko motilo, onesposobilo ali škodovalo tej storitvi, operaterjem, njegovi programski opremi, strojni opremi in telekomunikacijskim napravam.

Če uporabnik krši eno ali več zgornjih pravil, si operater pridržuje pravico, da ga trajno izključi iz storitve. Če uporabnik s svojim ravnanjem povzroči operaterju kakršnokoli škodo, zanjo v celoti moralno, materialno ter kazensko odgovarja.

# Cenik storitve

Vsak poslani SMS uporabnika se obračuna po ceniku:

|  |  |  |  |  |
| --- | --- | --- | --- | --- |
| Uporaba storitve | Ključne besede in ukazi | Namen SMS sporočila | Cena v EUR | DDV |
| Ključna beseda | UPPG | Donacija UPPG | 1 | 0 % |

Cene vključujejo DDV.

**Telekom Slovenije d.d. zaračunava po veljavnem ceniku operaterja tudi vsako odhodno SMS sporočilo.**

**Tušmobil se v celoti odpoveduje dohodkom iz naslova odhodnih in dohodnih SMS sporočil.**

Na uporabnikovem mesečnem računu bodo prikazani:

* + poslani SMS-i v sklopu ostalih SMS-sporočil,
  + prejeti SMS-i ločeno, pod posebno postavko DONACIJA.

Uporabniki predplačniških storitev lahko storitev uporabljajo, dokler je stanje na računu pozitivno in dovolj visoko. Priporočamo, da pred začetkom uporabe storitve preverijo, če je stanje na predplačniškem računu dovolj visoko.

**Trajanje storitve**

Storitev SMS Donacija UPPG je uporabnikom Telekoma Slovenije, IZI mobila in Debitela omogočena od 1. 11. 2014 do 31. 10. 2015, uporabnikom Tušmobila pa od 1.12.2014 do 1.12.2015.

**Zasebnost in varstvo podatkov**

Ustanova Petra Pavla Glavarja in operaterji se zavezujejo, da bodo skrbno varovali podatke uporabnikov in pri tem postopali v skladu z določili Zakona o varovanju osebnih podatkov.

**Potrdilo o donaciji**

Uporabniki prejmejo potrdilo o donaciji na računu za storitve v omrežju (pod postavko »SMS donacija« ali »DONACIJA«). Naročniki lahko s plačanim računom, v primerih, ki jih zakon določa, uveljavljajo davčno olajšavo.

Uporabniki predplačniškega sistema lahko po zaključku akcije zahtevajo potrdilo o donaciji v vseh uporabniških centrih, na podlagi predloženega osebnega dokumenta, davčne številke ter na primeren način vzpostavljenim dejstvom statusa predplačniškega uporabnika v času pošiljanja SMS (s predložitvijo pravilne PIN in PUK kode za določeno predplačniško številko ali s predplačniškim certifikatom).

**Reklamacije**

Posamezni operater vodi vse morebitne reklamacijske in druge postopke z uporabniki storitve SMS Donacija UPPG, ki poteka pod nadzorom Ustanove Petra Pavla Glavarja, s svojimi pravili delovanja in veljavno zakonodajo.

Reklamacije mora uporabnik pisno v roku 15 dneh od prejema računa oz. 15 dni od reklamacijskega dogodka, če gre za predplačniške uporabnike nasloviti na sedež operaterja:

* uporabniki **Telekoma Slovenije** pošljejo reklamacijski zahtevek na: Telekom Slovenije, d.d., Služba za naročniška razmerja, Cigaletova 15, 1000 Ljubljana
* uporabniki **IZI mobila** pošljejo reklamacijski zahtevek na: IZI mobil, telekomunikacije d. d., Stegne 11b, 1000 Ljubljana
* uporabniki **Debitela** pošljejo na: Debitel telekomunikacije d.d., Železna cesta 18, 1000 Ljubljana
* uporabniki **Tušmobila** na: Tušmobil d.o.o., Brnčičeva 49, 1231 Ljubljana – Črnuče
* uporabniki **Si.mobil d.d.** na: Naročniški sektor, Šmartinska 134b, 1000 Ljubljana
* uporabniki **Bob paketov** na: Bob p.p. 415, 1001 Ljubljana.

**Sprejem pogojev in navodil**

Vsak sodelujoči s sodelovanjem v tej dobrodelni akciji sprejema pravila in pogoje teh Pogojev in navodil.

Zadnja revizija dokumenta: 4. 12. 2014

Ustanova Petra Pavla Glavarja

dr. Marta Ciraj

predsednica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_